Usambaraj Montoj

La Usambara Montoj de nordorienta Tanzanio en tropika Orienta Afriko konsistigas la plej orientajn ĉenojn de la Orientaj Arkaj Montoj. La ĉenoj estas proksimume 90 kilometrojn longaj kaj proksimume duonon de tio larĝaj, kaj ili situas en la Distrikto Luŝoto de la Regiono Tanga. Ili formiĝis antaŭ preskaŭ du milionoj da jaroj per faŭlto kaj levado, kaj konsistas el antaŭkambriaj metamorfaj rokoj. Ili estas dividitaj en du subĉenojn; la Okcidentaj Usambaroj estas pli altaj ol la Orientaj Usambaroj, kiuj estas pli proksime al la marbordo kaj ricevas pli da pluvokvanto.

La montoj estas kovritaj de virga tropika pluvarbaro, kiu estis izola dum longa periodo, kaj ili estas centro de endemioj. Historie, ili estis loĝataj de bantuoj, ŝambaoj kaj masajoj, sed en la dekoka jarcento, ŝambana regno estis fondita de Mbegha. La regno fine disfalis post sukceda lukto en 1862. Germanaj kolonianoj ekloĝis en la areo, kiu poste fariĝis Germana Orienta Afriko, kaj post la Unua Mondmilito ĝi fariĝis parto de la brita mandata teritorio Tanganjiko.

La plej alta pinto estas Ĉambolo je 2 289 metroj super marnivelo. La montaro estas atingebla de la urboj Luŝoto okcidente kaj Amani oriente. La Usambaroj estas kutime dividitaj en du sub-montaroj, nome la Okcidentaj Usambaraj Montojn kaj la Orientaj Usambaraj Montoj. La Orientaj Usambaroj estas pli proksimaj al la marbordo, ricevas pli da pluvokvanto, kaj estas signife pli malgrandaj ol la Okcidentaj Usambaroj.

Kelkaj specioj estas endemioj de la Usambaraj arbaroj, kiel la Usambara gufo (Bubo vosseleri), la Usambara turdo (Turdus roehli), la Usambara akalato (Sheppardia montana), la Usambara teksisto (Ploceus nicolli), la Afrika violo (Saintpaulia ionantha), la arbospecio Calodendrum eickii ktp. 

Kategorio:Geografio de Tanzanio
Kategorio:Gravaj birdejoj
Kategorio:Faŭno de Tanzanio
Kategorio:Montaroj en Afriko